ai4bharat/Pralekha huggingface dataset:
విద్యుత్తు మంత్రిత్వ శాఖ
ప్రపంచ పర్యావరణ దినోత్సవం సందర్భంగా ‘#iCommit’ ను ప్రారంభించిన విద్యుత్ శాఖ మంత్రి
24 గంటలూ ప్రజలందరికీ విద్యుత్, భద్రత కల్పించేందుకు కృషి: శ్రీ ఆర్.కె.సింగ్
భవిష్యత్తులో బలమైన విద్యుత్ వ్యవస్థను సృష్టించే స్థిరత్వం దిశగా అడుగులు
ప్రపంచ పర్యావరణ దినోత్సవం సందర్భంగా ‘#iCommit’ కార్యక్రమాన్ని కేంద్ర విద్యుత్, నూతన&పునరుత్పాధక శక్తి శాఖ మంత్రి  శ్రీ ఆర్.కె.సింగ్ ప్రారంభించారు. విద్యుత్ సామర్థ్యం, పునరుత్పాదక శక్తి, భవిష్యత్తులో బలమైన విద్యుత్ వ్యవస్థను సృష్టించే స్థిరత్వం దిశగా సంబంధిత వర్గాలు, ప్రజలను నడిపించేందుకు పూరించిన శంఖారావమే ఈ కార్యక్రమం.
కేంద్ర విద్యుత్ శాఖ ఆధ్వర్యంలోని "ఎనర్జీ ఎఫిషియెన్సీ సర్వీసెస్ లిమిటెడ్"  ద్వారా ‘#iCommit’ నిర్వహణ సాగుతుంది. విభిన్న వర్గాలైన ప్రభుత్వాలు, కార్పొరేట్ సంస్థలు, బహుపాక్షిక, ద్వైపాక్షిక సంస్థలు, మేథావులు, ఇతర ప్రజలను ఈ కార్యక్రమం ఏకం చేస్తుంది.
దేశంలోని మొత్తం శక్తి గొలుసును మార్చాలని తాము యోచిస్తున్నామని, 24 గంటలూ ప్రజలందరికీ విద్యుత్, భద్రత కల్పించేందుకు కృషి చేస్తున్నట్లు మంత్రి శ్రీ ఆర్.కె.సింగ్ చెప్పారు. పర్యావరణ దినోత్సవం రోజున ప్రారంభించిన #iCommit కార్యక్రమం, దేశానికి కొత్త విద్యుత్ భవిష్యత్ను అందించేలా ప్రభుత్వ, ప్రైవేటు వర్గాలను ఏకం చేస్తుందని అన్నారు.
విద్యుత్ స్థిరత్వ భవిష్యత్ నిర్మాణం అనే ఆలోచన కేంద్రంగా ‘#iCommit’ రూపుదిద్దుకుంది. దీనికోసం సరళమైన, చురుకైన విద్యుత్ వ్యవస్థను సృష్టించడం ముందుగా అవసరం. అందరికీ విద్యుత్ లభ్యత, భద్రతను కల్పించే లక్ష్యాన్ని చేరుకోవడంలో ఆరోగ్యకరమైన విద్యుత్ రంగం దేశానికి సాయం చేస్తుంది. విద్యుత్ రంగంలో... వికేంద్రీకరించిన సౌర, ఎలక్ట్రిక్ వాహనాలు, సంబంధిత వర్గాల మధ్య సహకారం వంటి మార్పులు ‘#iCommit’ కార్యక్రమానికి ప్రధాన కారకాలు కావడంతోపాటు, దీనిని ముందుకు నడిపిస్తాయి.
జాతీయ విద్యుత్ బదిలీ కార్యక్రమం 2020, ఎఫ్ఏఎమ్ఈ 1, 2, దీన్దయాళ్ ఉపాధ్యాయ గ్రామ్ జ్యోతి యోజన, సౌభాగ్య పథకం, ఉదయ్, అజయ్, జాతీయ స్మార్ట్ మీటర్ల కార్యక్రమం, కుసుమ్, సౌర పార్కులు, ఉజాలా వంటి భారత ప్రభుత్వ పథకాలను ఈ కార్యక్రమం ప్రోత్సహిస్తుంది.
(Visitor Counter : 217
ప్రధాన మంత్రి కార్యాలయం
ఐఎన్ఎ కు చెందిన వయోవృద్ధురాలు అంజలాయి పొన్నుసామి గారి కన్నుమూత పట్లసంతాపాన్ని వ్యక్తం చేసిన ప్రధాన మంత్రి
ప్రముఖ ఐఎన్ఎ కు సేవలు అందించినటువంటి మలేశియా కు చెందిన వయోవృద్ధురాలు అంజలాయి పొన్నుసామి గారి కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఐఎన్ఎ కు సేవల ను అందించిన మలేశియా వాసి వయోవృద్ధురాలు అంజలాయి పొన్నుసామి గారి కన్నుమూత వార్త విని దు:ఖించాను. భారతదేశం యొక్క స్వాతంత్య్ర ఉద్యమం లో ఆమె కనబరచిన సాహసాన్ని, ఆమె పోషించినటువంటి ప్రేరణాత్మకమైన పాత్ర ను గురించి మనం ఎప్పటికీ గుర్తుపెట్టుకొంటాం. ఆమె కుటుంబాని కి మరియు మిత్రుల కు ఇదే నా సంతాపం.’’ అని పేర్కొన్నారు.
ప్రధాన మంత్రి కార్యాలయం
సికందరాబాద్రేల్ వే స్టేశన్ పునరభివృద్ధి అసంఖ్యాక ప్రజల కు ప్రయోజనాన్ని చేకూర్చుతుంది:ప్రధాన మంత్రి
సికందరాబాద్ రేల్ వే స్టేశన్ పునరభివృద్ధి అనేది ఒక ముఖ్యమైనటువంటి మౌలిక సదుపాయాల ఉన్నతీకరణ పరియోజన అని, లెక్కపెట్టలేనంత మంది ప్రజల కు దీని ద్వారా ఈ పరియోజన ద్వారా ప్రయోజనం చేకూరుతుంది అని ప్రధాన మంత్రి శ్రీ నరేంద్ర మోదీ అన్నారు.
సికందరాబాద్ రేల్ వే స్టేశన్ పునరభివృద్ధి పనుల కు శంకుస్థాపన ను గురించి డిడి న్యూజ్ చేసిన ఒక ట్వీట్ ను ప్రధాన మంత్రి శేర్ చేస్తూ,
‘‘మౌలిక సదుపాయాల ఉన్నతీకరణ కు సంబంధించినటువంటి ఒక ముఖ్యమైన ప్రాజెక్టు. లెక్కపెట్టలేనంత మంది ప్రజల కు ఈ ప్రాజెక్టు వల్ల మేలు చేకూరుతుంది.’’ అని ఒక ట్వీట్ లో పేర్కొన్నారు.
రహదారి రవాణా, హైవేల మంత్రిత్వ శాఖ
నాగ్పుర్లో నిర్మించిన దేశపు మొదటి ఎల్ఎన్జీ ఫెసిలిటీ ప్లాంటును ప్రారంభించిన కేంద్ర మంత్రి శ్రీ నితిన్ గడ్కరీ; ఇంధనం, విద్యుత్ రంగాల దిశగా వ్యవసాయ రంగ వైవిధ్యీకరణలో ప్రత్యామ్నాయ జీవ ఇంధనాల ప్రాధాన్యతను స్పష్టీకరించిన కేంద్ర మంత్రి
శక్తి, విద్యుత్ రంగాల దిశగా వ్యవసాయాన్ని వైవిధ్యీకరించడంలో ప్రత్యామ్నాయ జీవ ఇంధనాల ప్రాధాన్యతను కేంద్ర రహదారి రవాణా, హైవేల శాఖ మంత్రి శ్రీ నితిన్ గడ్కరీ నొక్కి వక్కాణించారు. నాగ్పుర్లో నిర్మించిన దేశపు మొట్టమొదటి ఎల్ఎన్జీ ఫెసిలిటీ ప్లాంటును కేంద్ర మంత్రి ప్రారంభించారు. పెట్రోలు, డీజిల్, ఇతర ఇంధన ఉత్పత్తుల దిగుమతి కోసం రూ.8 లక్షల కోట్లను మన దేశం ఖర్చు చేస్తున్న విషయాన్ని ప్రస్తావించిన శ్రీ గడ్కరీ, దీనిని అతి పెద్ద సవాలుగా అభివర్ణించారు. తక్కువ ఖర్చుతో, కాలుష్య రహితమైన, దేశీయ ఇథనాల్, బయో సీఎన్జీ, ఎల్ఎన్జీ, హైడ్రోజన్ ఇంధనాలను ప్రత్యామ్నాయాలుగా చేసుకుని, వాటి దిగుమతుల అభివృద్ధిని ప్రోత్సహించేలా ఒక విధానాన్ని రూపొందించినట్లు మంత్రి వెల్లడించారు. వివిధ ప్రత్యామ్నాయ ఇంధనాల కోసం మంత్రిత్వ శాఖ అవిశ్రాంతంగా కృషి చేస్తోందని చెప్పారు. వరి, మొక్కజొన్న, చక్కెరలో మిగుళ్లు వృథాగా పోకుండా, వాటిని వినియోగించుకోవాల్సిన అవసరం ఉందని అన్నారు.
ఫ్లెక్స్ ఇంజిన్ల గురించి మాట్లాడుతూ, మరో మూడు నెలల్లో నిర్ణయం తీసుకుంటామని శ్రీ గడ్కరీ స్పష్టం చేశారు. వాహన తయారీదారులకు, ముఖ్యంగా నాలుగు చక్రాల వాహనాలు, ద్విచక్ర వాహనాల ఉత్పత్తిదారులకు, ఫ్లెక్స్ ఇంజిన్లను తయారు చేయడం తప్పనిసరి చేస్తామన్నారు. అమెరికా, కెనడా, బ్రెజిల్ వంటి చాలా దేశాల్లో ఇవి ఉన్నాయని చెప్పారు. పెట్రోలు ఇంజినైనా, ఫ్లెక్స్ ఇంజినైనా వాహనం ధరలో మార్పు ఉండదని శ్రీ గడ్కరీ వివరించారు.
ఆరోగ్య, కుటుంబ సంక్షేమ మంత్రిత్వ శాఖ
8 వైద్యపరికరాల దిగుమతి, తయారీ లైసెన్స్ కొనసాగింపు
నిరవధికసరఫరా కోసం ఆరోగ్య మంత్రిత్వశాఖ నిర్ణయం
భారత పరిశ్రమ అవసరాలను గుర్తించి అందుకు అనుగునమైన విధానాన్ని అవలంబించే క్రమంలో కేంద్ర ఆరోగ్య, కుటుంబ సంక్షేమ మంత్రిత్వశాక కీలకమైన నిర్ణయం తీసుకోవటం ద్వారా ఎనిమిది రకాల వైద్య పరికరాల అందుబాటు నిరాటంకంగా ఉండేలా చూసింది. అంతకుముందు ఈ దిగువ పేర్కొన్న వైద్య పరికరాలను ఔషధాలు, సౌందర్యసాధనాల చట్టం కింద నియంత్రించటానికి మంత్రిత్వశాఖ నోటిఫికేషన్ జారీచేసింది. ఇది 2021 ఏప్రిల్ 1 నుంచి అమలులోకి రావాల్సి ఉంది.
అమర్చటానికి వీలయ్యే అన్ని వైద్య పరికరాలు;
సిటి స్కాన్ పరికరాలు;
ఎం ఆర్ ఐ పరికరాలు;
డీఫైబ్రిలేటర్లు;
పిఇటి పరికరాలు
డయాలసిస్ మెషిన్
ఎక్స్ రే మెషిన్
ఎముక మూలుగ కణ విభాజకం
ఈ ఆదేశం ప్రకారం దిగుమతిదారులు/తయారీదారులు కేంద్ర ప్రభుత్వ లేదా రాష్ట్రప్రభుత్వ అనుమతితోనే 2021 ఏప్రిల్ 1 నుంచి దిగుమతి లేదా తయారీచేపట్టాల్సి ఉంటుంది.
అయితే, వీటి సరఫరా నిరాటంకంగా సాగేందుకు, కొత్త నియమవాళికిందికి మారటంలో ఎలాంటి ఇబ్బందులూ రాకుండా చూసేందుకు కేంద్ర ప్రభుత్వం ఈ ఆదేశాన్ని సవరించింది. ఇప్పటికే ఈ పరికరాలను దిగుమతి చేసుకుంటున్న లేదా తయారు చేస్తున్నవారు లేదా వీటి తయారీ/ దిగుమతి లైసెన్స్ కోసం కేంద్రానికి లేదా రాష్ట్రానికి దరఖాస్తు చేసుకున్నవారు మరో ఆరు నెలలపాటు లేదా అంతకుముందే నిర్ణయం తీసుకుంటే అప్పటిదాకా ఈ కార్యకలాపం కొనసాగించటానికి అనుమతించింది.
హోం మంత్రిత్వ శాఖ
అత్యవసర పరిస్థితులు తలెత్తకుండా నిరోధించడం, తొలగించడంపై షాంఘై సహకార సంస్థ  సభ్య దేశాల అధిపతుల సమావేశం గురువారం న్యూఢిల్లీలో జరుగుతుంది. ఈ సమావేశానికి కేంద్ర హోమ్ , సహకార శాఖ మంత్రి శ్రీ అమిత్ షా అధ్యక్షత వహిస్తారు.
ప్రధానమంత్రి శ్రీ నరేంద్ర మోడీ నేతృత్వంలో ఇండియా ఎస్ సి ఓలో చురుకైన పాత్ర పోషిస్తోంది. సంస్థకు సంబంధించిన వివిధ క్రియావిధానాలకు తగిన రీతిలో మద్దతు ఇస్తోంది.
2017లో పూర్తిస్థాయి సభ్యదేశం హోదాను పొందినప్పటినుంచి ఇండియా షాంఘై సంస్థలో క్రియాశీలక పాత్రను పోషిస్తోంది. ఎస్ సి ఓ సభ్య దేశాలకు, పరిశీలకులకు మరియు సంభాషణలలో భాగస్వాములకు ఉమ్మడి ప్రయోజనం కలిగించే ప్రతిపాదనలకు ఉపక్రమించడంపై దృష్టి పెడుతూ వచ్చింది.
ఉజ్బెకిస్తాన్లోని సమర్కండ్లో 2022లో జరిగిన వార్షిక శిఖరాగ్ర సభలో ఇండియా అధ్యక్ష బాధ్యతలను చేపట్టింది. ఈ ఏడాది జరిగే
సభ్యదేశాల అధిపతుల మండలి సమావేశానికి ఇండియా ఆతిథ్యం ఇస్తుంది.
సమావేశం పక్కన కొందరు ఎస్ సి ఓ సభ్య దేశాల మంత్రులతో శ్రీ అమిత్ షా ద్వైపాక్షిక సమావేశాలు జరుపుతారు.
అత్యవసర పరిస్థితులు తలెత్తకుండా నిరోధించడం, తొలగించడంపై షాంఘై సహకార సంస్థ  సభ్య దేశాల అధిపతుల సమావేశం గురువారం న్యూఢిల్లీలో జరుగుతుంది. ఈ సమావేశానికి కేంద్ర హోమ్ , సహకార శాఖ మంత్రి శ్రీ అమిత్ షా అధ్యక్షత వహిస్తారు. అదే విధంగా సమావేశం పక్కన కొందరు ఎస్ సి ఓ సభ్య దేశాల మంత్రులతో శ్రీ అమిత్ షా ద్వైపాక్షిక సమావేశాలు కూడా జరుపుతారు. 2017లో పూర్తిస్థాయి సభ్యదేశం హోదాను పొందినప్పటినుంచి ఇండియా షాంఘై సంస్థలో క్రియాశీలక పాత్రను పోషిస్తోంది. ఎస్ సి ఓ సభ్య దేశాలకు, పరిశీలకులకు మరియు సంభాషణలలో భాగస్వాములకు ఉమ్మడి ప్రయోజనం కలిగించే ప్రతిపాదనలకు ఉపక్రమించడంపై దృష్టి పెడుతూ వచ్చింది.
అత్యవసర పరిస్థితులు తలెత్తకుండా నిరోధించడం, తొలగించడంపై షాంఘై సహకార సంస్థ  సభ్య దేశాల అధిపతుల సమావేశంలో ఎస్ సి ఓ సభ్య దేశాల ప్రతినిధులు తమ తమ దేశాలలో భారీ మొత్తంలో ఏర్పడిన అత్యవసర పరిస్థితులను, వాటిని ఎదుర్కోవడానికి చేపట్టిన చర్యలకు సంబంధించిన సమాచారాన్ని ఇతరులతో పంచుకుంటారు.
నవకల్పనల ఆచరణ, టెక్నాలజీలు మరియు ఎస్ సి ఓ చట్రం పరిధిలో అత్యవసర పరిస్థితులు తలెత్తకుండా నిరోధించడం, తొలగించడంలో భవిష్యత్ సహకారంపై ప్రతినిధులు తమ అభిప్రాయాలను పంచుకుంటారు. ఈ చర్చోపచర్చల ఆధారంగా సభ్య దేశాలు ఉపద్రవాలకు తక్షణం ప్రతిస్పందించడం, ఉమ్మడిగా ఉపశమన చర్యలు చేపట్టడం, ప్రకృతి వైపరీత్యాలు, మనుష్యులు సృష్టించిన విపత్తులను ఎదుర్కొనే సంసిద్ధతలో సహకారం పెంపొందిస్తారు.
2023-2025 సంవత్సరాలలో అత్యవసర పరిస్థితి ఉత్పన్నమైనప్పుడు వాటిని తొలగించడానికి సహాయం అందించేందుకు సభ్య దేశాల మధ్య సహకారం కోసం ఒక కార్యాచరణ ప్రణాళికను ఆమోదించే విషయం కూడా సమావేశంలో పాల్గొనేవారు చర్చిస్తారు. షాంఘై సహకార సంస్థ సభ్య దేశాలలో అత్యవసర పరిస్థితులు తలెత్తకుండా నిరోధించడం, తొలగించడానికి వీలుగా సహకారం పెంపొందించడానికి కార్యాచరణ ప్రణాళిక తోడ్పడుతుంది.
ఉజ్బెకిస్తాన్లోని సమర్కండ్లో 2022లో జరిగిన వార్షిక శిఖరాగ్ర సభలో ఇండియా అధ్యక్ష బాధ్యతలు చేపట్టింది. ఈ ఏడాది జరిగే
సభ్యదేశాల అధిపతుల మండలి సమావేశానికి ఇండియా ఆతిథ్యం ఇస్తుంది.
ప్రధాన మంత్రి కార్యాలయం
17 భారత్-ఆసియాన్ వర్చువల్ సదస్సులో ప్రధాని ప్రసంగానికి తెలుగు అనువాదం
నమస్తే,
గౌరవ ప్రధాన మంత్రి ఉవెన్ సువన్ ఫుక్ మహాశయా,
మహాశయులారా,
ప్రతి ఏడాదిలాగా మనం సంప్రదాయంగా మన కుటుంబమంతా ఒకరికొకరం చేతులు పట్టుకొని తీయించుకునే ఫోటోకి ఈ సారి అవకాశం లేకపోయింది. అయినా సరే ఈ వర్చువల్ సమావేశంలో కలుసుకోవటం సంతోషంగా ఉంది. ముందుగా ఈ ఆసియాన్ సదస్సుకు అధ్యక్షత వహిస్తున్న వియత్నాం కు, ఆసియాన్ లో భారత సమన్వయకర్త థాయిలాండ్ కు నా ప్రత్యేక అభినందనలు. కోవిడ్ కారణంగా ఎదురైన సమస్యలు ఉన్నప్పటికీ, మీ బాధ్యతను మీరి చక్కగా నిర్వర్తించారు.
మహాశయులారా,
భారత్-ఆసియాన్ దేశాల వ్యూహాత్మక భాగస్వామ్యం సుసంపన్నమైన మన ఉమ్మడి చారిత్రక, భౌగోళిక, సాంస్కృతిక వారసత్వ సంపద మీద ఆధారపడింది. మనం ఆరంభం నుంచీ తూర్పు వైపు దృష్టిసారిద్దామన్నభావననే ఆసియాన్ కు కేంద్రబిందువుగా పాటిస్తూ వస్తున్నాం.
భారతదేశపు భారత-పసిఫిక్ మహాసముద్రాల కార్యక్రమానికి, ఆసియాన్ పాటించే ఇండో-పసిఫిక్ దృక్పథానికి చాలా దగ్గరి బంధం ఉంది. ఈ ప్రాంతంలో అందరి భద్రత, ఎదుగుదలకోసం ఆసియాన్ దేశాలన్నీ కలసికట్టుగా బాధ్యతాయుతంగా వ్యవహరించాలన్న వాదనను మనం బలంగా నమ్ముతున్నాం.
భారత్-ఆసియాన్ మధ్య భౌతిక, ఆర్థిక, సామాజిక, డిజిటల్ , సముద్రతీర బంధాలను బలోపేతం చేసే పనులన్నిటినీ వేగవంతం చేయటమే మాకు అత్యంత ప్రాధాన్యం. ఈ రంగాలన్నిటిలోనూ గడిచిన కొన్నేళ్లలో మనం మరింత దగ్గరయ్యాం. ఈరోజు మన సంభాషణ వర్చువల్ పద్ధతిలో జరుగుతున్నప్పటికీ మన మధ్య విభేదాలను తొలగించుకోవటానికి ఎంతో ప్రయోజనకరం.
ఈ రోజు సమాలోచనలకు హాజరైన మీ అందరికీ మరోమారు ధన్యవాదాలు!
ఆరోగ్య, కుటుంబ సంక్షేమ మంత్రిత్వ శాఖ
టీకాలపై అపోహల తొలగింపు
జూన్ 2 వరకూ తమిళనాడుకు కోటికి పైగా టీకా డోసుల పంపిణీ
ఇంకా ఆ రాష్ట్రం దగ్గర 7.24 లక్షల డోసులు పంపిణీకి అందుబాటు
జూన్ 15-30 మధ్య తమిళనాడుకు కేంద్రం 18.36 లక్షల ఉచిత డోసులు
18-44 వయోవర్గం కోసం 16.83 లక్షల డోసులు కొనుక్కునే వెసులుబాటు
కోవిడ్ నియంత్రణలో భాగంగా రాష్టాలు, కేంద్రం చేస్తున్న కృషిలో చేపట్టిన టీకాల కార్యక్రమం జనవరి 16 నుంచి సమర్థవంతంగా సాగుతోంది. టీకా డోసులు సమర్థంగా అందుబాటులో ఉండేలా కేంద్రప్రభుత్వం ఎప్పటికప్పుడు తీకా మందు తయారీదారులతో సంప్రదింపులు జరుపుతూ రాష్ట్రాలు, కేంద్రపాలిత ప్రాంతాలు మే 1 నుంచి స్వయంగా కొనుగోలు చేసుకునే అవకాశం కూడా కల్పించింది.
అయితే, తమిళనాడులో టీకా మందు కొరత ఉన్నట్టు కొన్ని మీడియా వార్తలు వెలువడ్డాయి. ఇవి నిరాధారమైన, వాస్తవ దూరమైన వార్తలని తెలియజేస్తున్నాం.
2021 జూన్ 2 నాటికి కోటికి పైగా టీకా డోసులు తమిళనాడుకు అందజేయటం జరిగింది. అందులో 93.3 లక్షల డోసులు వినియోగించుకోగా ప్రస్తుతం ఇంకా 7.24 లక్షల డోసులు పంపిణీకి అందుబాటులో ఉన్నాయి. జూన్ నెల రెండు పక్షాల్లో ఉచితంగా పంపిణీ చేయటానికి అందుబాటులో ఉండే టీకాల సమాచారాన్ని కూడా ఇప్పటికే తమిళనాడుకు తెలియజేశాం. జూన్1 నుంచి 15 వరకు మొత్తం 7.48 లక్షల టీకా డోసులు తమిళనాడుకు కేంద్ర ప్రభుత్వం ద్వారా ఉచితంగా అందుబాటులో ఉంటాయి. అవే కాకుండా జూన్ 16 నుంచి 30 దాకా అదనంగా మరో 18.36 లక్షల డోసులను కూడా కేంద్రం ఉచితంగా సమకూర్చుతోంది.
అందుబాటులో ఉన్న టీకా డోసులను బట్టి, ఒక్కో రాష్ట్రం సగటు వినియోగాన్నిబట్టి ఈ కేటాయింపు జరుగుతున్నట్టు కూడా కేంద్రప్రభుత్వం తెలియజేసింది. మే 1 నుంచి చేపట్టిన వేగవంతపు చేసిన టీకాల కార్యక్రమంలో భాగంగా 18-44 వయోవర్గం కోసం చేసిన ఏర్పాట్ల గురించి కూడా తమిళనాడుకు సమాచారం అందించారు. ఈ దశకోసం జూన్ నెలకు 16.83 లక్షల డోసులు అందుబాటులో ఉంటాయి.
వాణిజ్యం, పరిశ్రమల మంత్రిత్వ శాఖ
మేథో సంపత్తి సహకారంపై భారత్, డెన్మార్క్ అవగాహన ఒప్పందం
వాణిజ్య మరియు పరిశ్రమల మంత్రిత్వ శాఖలోని 'డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్'  ఈ రోజు డెన్మార్క్తో ఒక సహకార అవగాహన ఒప్పందంపై  సంతకం చేసింది. డెన్మార్క్ రాజ్యానికి చెందిన డానిష్ పేటెంట్ మరియు ట్రేడ్మార్క్ కార్యాలయం, పరిశ్రమ, వ్యాపార ఆర్థిక వ్యవహారాల మంత్రిత్వ శాఖతో మేథో సంపత్తి సహకార రంగంలో సహకారానికి గాను.. ఈ అవగాహన ఒప్పందం కుదుర్చుకున్నారు. డీపీఐఐటీ కార్యదర్శి డాక్టర్ గురుప్రసాద్ మోహపాత్రా మరియు డెన్మార్క్ రాయబారి శ్రీఫ్రెడ్డీ స్వనే ఈ ఎంఓయూపై అధికారిక సంతకాల కార్యక్రమం నిర్వహించారు. ఐపీ కో ఆపరేషన్ రంగంలో డెన్మార్క్తో అవగాహన ఒప్పందాన్ని కుదుర్చుకోవడానికి 15.09.2020 నాటి కేంద్ర మంత్రివర్గం తన సమావేశంలో అనుమతి ఇచ్చింది.
ఇరు దేశాల మధ్య ఐపీ సహకారాన్ని ఈ కింది మార్గాల్లో పెంపొందించడం ఎంఓయూ లక్ష్యం:
ఎ) ఇరు దేశాల ప్రజలు, అధికారులు, వ్యాపారాలు మరియు పరిశోధన మరియు విద్యా సంస్థలలో ఐపీ అవగాహనపై ఉత్తమ పద్ధతులు, అనుభవాలు మరియు జ్ఞానం మార్పిడి.
బి) శిక్షణా కార్యక్రమాలలో సహకారం, నిపుణుల మార్పిడి, సాంకేతిక మార్పిడి మరియు అవుట్రీచ్ కార్యకలాపాలు
సి) పేటెంట్లు, ట్రేడ్మార్క్లు, పారిశ్రామిక నమూనాలు మరియు భౌగోళిక సూచికల కోసం దరఖాస్తులను డిస్పోజల్ ప్రక్రియలపై సమాచార మార్పిడి మరియు ఉత్తమ పద్ధతులు, అలాగే ఐపీ హక్కుల రక్షణ, అమలు మరియు ఉపయోగం.
డి) ఆటోమేషన్ అభివృద్ధిలో సహకారం మరియు ఆధునీకరణ ప్రాజెక్టుల అమలు, ఐపీలో కొత్త డాక్యుమెంటేషన్ మరియు సమాచార వ్యవస్థలు మరియు ఐపీ నిర్వహణకు సంబంధించిన విధానాలు.
ఇ) సాంప్రదాయ జ్ఞానం ఎలా రక్షించబడుతుందో అర్థం చేసుకొనేందుకు గాను
సహకారం; ఇప్పటికే ఉన్న ఐపీ వ్యవస్థల అవగాహన పెంచడం సహా సాంప్రదాయ జ్ఞాన సంబంధిత డేటాబేస్ల వాడకం.
అవగాహన ఒప్పందాన్ని అమలు చేయడానికి ఇరు పక్షాలు ద్వైవార్షికపు పని ప్రణాళికను రూపొందిస్తాయి. ఇందులో కార్యాచరణ పరిధితో సహా సహకార కార్యకలాపాలను నిర్వహించడంతో పాటు వివరణాత్మక ప్రణాళికను కూడా కలిగి ఉంటుంది. ఈ అవగాహన ఒప్పందం భారతదేశం మరియు డెన్మార్క్ మధ్య సహకారాన్ని పెంపొందించడం సుదీర్ఘ కాలానికి తీసుకు వెళుతుంది మరియు దేశంలో అనుసరించే ఉత్తమ పద్ధతుల పరంగా ఇరు దేశాలు ఒకరి అనుభవం నుండి మరొకరు నేర్చుకునే అవకాశాలను అందిస్తుంది. గ్లోబల్ ఇన్నోవేషన్లో ప్రధాన పాత్ర పోషించే దిశగా భారతదేశ ప్రయాణంలో ఇది ఒక మైలురాయి అడుగు అవుతుంది మరియు నేషనల్ ఐపీఆర్ పాలసీ, 2016 యొక్క లక్ష్యాలను మరింత పెంచుతుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
స్థానిక భారతీయ భాషలలో ఉచిత డొమైన్ ను ఇచ్చేందుకు ఎన్ ఐఎక్్స ఐ ఆఫర్
ఐఎన్  డొమైన్ను బుక్ చేసుకున్న నమోదుదారులు అందరికీ వారికి నచ్చిన 22 భారతీయ అధికారిక భాషలలో దేనితోనైనా ఉచితంగా ఐడిఎన్ ను ఇస్తామని నేషనల్ ఇంటర్నెట్ ఎక్స్చేంజ్ ఆఫ్ ఇండియా  ప్రకటించింది. దరఖాస్తుదారు స్థానిక భాషలో ఉచిత ఇమెయిల్ పొందుతారు. స్థానిక భాషలో విషయాంశాలు, భారత్  డొమైన్ పేర్లను పెట్టుకునేందుకు ప్రేరణను ఇచ్చేందుకు ఈ ఆఫర్ను సృష్టించారు.
ఈ ఆఫర్ 31 జనవరి 2021 వరకు నమోదు చేసుకున్న నూతన డాట్ ఇన్  దరఖాస్తుదారులకు వర్తిస్తుంది. కాగా, తమ డొమైన్ను జనవరి 2021వరకు రిన్యూ చేసుకోనున్న ఉనికిలో ఉన్న ఇన్ యూజర్లకు కూడా వర్తింపచేస్తున్నారు.
ఎన్ ఐఎక్్సఐ గురించి
భారత పౌరులలో ఇంటర్నెట్ సాంకేతికతను వ్యాపింప చేసేందుకు 2003 నుంచి పని చేస్తున్న స్వచ్ఛంద సంస్థ నేషనల్ ఇంటర్నెట్ ఎక్స్చేంజ్ ఆఫ్ ఇండియా . అది దిగువన పేర్కొన్న కార్యకలాపాలను నిర్వహిస్తుందిః-
1) ఐఎస్పిల మధ్య, ఐఎస్పిలు, సిడిఎన్ల మధ్య ఇంటర్నెట్ డాటాను ఇంటర్నెట్ ఎక్స్చేంజీల ద్వారా ఇచ్చిపుచ్చుకుంటారు.
2) ఐఎన్ రిజిస్ట్రీ, ఐఎన్ కంట్రీ కోడ్ డొమైన్, భారత్ ఐడిఎన్ డొమైన్ నిర్వహణ, కార్యకలాపాలు.
3) ఐఆర్ ఐఎన్ ఎన్, ఇంటర్నెట్ ప్రోటోకాల్  కార్యకలాపాలు, నిర్వహణ.
రైల్వే మంత్రిత్వ శాఖ
భారతీయ రైల్వే నెట్ వర్క్ పై ఉదజని ఇంధన సెల్ ఆధారిత రైళ్ళను నడుపుతూ కాలుష్యరహిత రైల్వేల సాధన దిశగా పని చేస్తున్న భారతీయ రైల్వేల ప్రత్యామ్నాయ ఇంధన సంస్థ 
ఈ ప్రాజెక్టు దేశంలో హైడ్రోజెన్ మొబిలిటీ అన్న భావనను ప్రారంభిస్తుంది
తొలుత ఉత్తర రైల్వే సోనిపట్ - జింద్ విభాగంలో 89 కిమీలకు బిడ్ల ఆహ్వానం
మొదటగా 2డిఇఎంయు రేకులను పరివర్తన చేస్తారు, అనంతరం హైడ్రోజెన్ ఫ్యూయెల్ పవర్ కదలిక ఆధారంగా 2 హైబ్రిడ్ లోకోలలో మార్పులు
ఈ ప్రాజెక్టు ఏడాదికి రూ. 2.3 కోట్లు ఆదా చేసేందుకు దారితీస్తుంది.
ప్యారిస్ పర్యావరణ ఒప్పందం 2015, మిషన్ నెట్ జీరో కార్బన్ ఎమిషన్ రైల్వే  కింద హరిత వాయువు ఉద్గారాలను తగ్గించాలన్న లక్ష్యాన్ని 2030 నాటికి సాధించేందుకు భారత ప్రభుత్వం ప్రవేశపెట్టిన ప్రతిష్ఠాత్మక కార్యక్రమాలు అడ్వాన్స్ డ్ కెమిస్ట్రీ సెల్  బ్యాటరీలు, జాతీయ హైడ్రొజెన్  మిషన్. అందుకు అనుగుణంగా, దేశంలో ఉదజని చలనశీలత  అన్న భావనను ప్రారంభించేందుకు ఇటీవలే బడ్జెట్ ప్రకటన చేయడం జరిగింది. ఈ భావనను సవాలుగా తీసుకున్న భారతీయ రైల్వే ప్రత్యామ్నాయం ఇంధన సంస్థ , హరిత  ఇంధనాల పెంపును ప్రోత్సహించేందుకు రైల్వే నెట్ వర్క్పై హైడ్రోజెన్ ఫ్యూయెల్ ఆధారిత రైళ్ళ కోసం బిడ్లను ఆహ్వానించింది. ఈ ప్రాజెక్టు ఉత్తర రైల్వేలకు చెందిన సోనిపట్ - జింద్ విభాగంలో 89 కిమీలలో ప్రారంభం అవుతుంది.
తొలుత, 2 డిఇఎంయు రేకులను పరివర్తన చేస్తారు, అనంతరం, 2 హైబ్రిడ్ లోకోలను హైడ్రొజెన్ ఫ్యూయెల్ సెల్ శక్తి కదలిక ఆధారంగా మార్పులు చేస్తారు. డ్రైవింగ్ విధానంలో ఎటువంటి మార్పులు ఉండవు. అంతేకాదు, ఈ ప్రాజెక్టు ఏడాదికి రూ. 2.3 కోట్లను ఆదా చేయడానికి మార్గాన్ని సుగమం చేస్తుంది.
ప్రాజెక్టు వివరాలుః
మంజూరైన పనిః2 డిఇఎంయు రేకులపై ఫ్యూయెల్ సెల్ పవర్డ్ హైబ్రిడ్ ట్రాక్షన్ సిస్టం ఫర్ ట్రైన్ అప్లికేషన్ కు ఏర్పాటు2021-22కి చెందిన వర్తమాన పింక్ బుక్ అంశం నెం. 723వర్తమాన సంవత్సరానికి కేటాయింపు రూ. 8 కోట్లు
పనికి సంబంధించి సంక్షిప్త పరిధిఃజులై 2021నాటి ఆర్డిఎస్ఒ నిర్దేశిత నెం. ఆర్2/347/ ఫ్యూయెల్ సెల్ -1కు అనుగుణంగా ఆన్బోర్డ్ పరికరాలుజులై 2021నాటి ఆర్డిఎస్ఒ నిర్దేశిత నెం. ఆర్2/347/ ఫ్యూయెల్ సెల్ -1కు అనుగుణంగా ఆ ప్రాంతంలో హైడ్రోజెన్ నిల్వ, ఫిల్లింగ్ స్టేషన్ ఏర్పాటు
టెండర్ ప్రక్రియఃబిడ్లకు ముందస్తు సమావేశాలు రెండు 17/08/2021 - 09/09/ 2021న జరుగుతాయిబిడ్ల సమర్పణ 21/09/2021న ప్రారంభం కానుందిటెండర్ల ప్రారంభ తేదీ 05/10/2021న .
సాంస్కృతిక మంత్రిత్వ శాఖ
స్వాతంత్ర్యం వచ్చిన తర్వాత ఏక కాలంలో ఇంత పెద్ద మొత్తంలో ఉద్యోగాల భర్తీ చేపట్టడం ఇదే తొలిసారి
ఉద్యోగ కల్పనకు కేంద్రం కృషి: రోజ్ గార్ మేళా లో కేంద్రమంత్రి కిషన్ రెడ్డి
కేంద్ర ప్రభుత్వం ఓవైపు నైపుణ్యాభివృద్ధి చేపడుతూనే.. మరోవైపు ప్రభుత్వ, ప్రయివేటు రంగాల్లో ఉపాధి కల్పనకు బాటలు వేస్తోందని కేంద్ర పర్యాటక, సాంస్కృతిక,ఈశాన్య ప్రాంత అభివృద్ధి శాఖ మంత్రి శ్రీ. జి.కిషన్ రెడ్డి అన్నారు. స్వాతంత్ర్యం వచ్చిన తర్వాత ఏక కాలంలో ఇంత పెద్ద మొత్తంలో ఉద్యోగాల భర్తీ చేపట్టడం ఇదే తొలిసారి అని లోయర్ ట్యాంక్ బండ్, సికింద్రాబాద్ లోని పింగళి వెంకట్రామిరెడ్డి హాల్ లో నిర్వహించిన రోజ్ గార్ మేళాకు ముఖ్య అతిథిగా హాజరైన శ్రీ జి.కిషన్ రెడ్డి అన్నారు.
ఈ సందర్భంగా శ్రీ కిషన్ రెడ్డి మాట్లాడుతూ 10 లక్షల ఖాళీలను ఏకకాలంలో భర్తీ చేయడం సాధ్యం కాదు కాబట్టి రోజ్ గార్ మేళా ద్వారా ప్రధాన మంత్రి నెలకు 70 వేల చొప్పున భర్తీ చేస్తున్నారని, స్వయంగా ప్రధాని ఉద్యోగార్థులతో మాట్లాడుతున్నారని అన్నారు. 22 అక్టోబర్ 2022 నాడు దేశ యువతకు దీపావళి కానుకగా ‘రోజ్ గార్ మేళా’ను ప్రధానమంత్రి ప్రారంభించారు. ఇది 6 వ రోజ్గార్ మేళా కాగా.. నేటితో కలుపుకుని 4 లక్షల 30 వేలకు పైగా మంది యువతకు నియామక పత్రాలు అందజేశామన్నారు.
యువ జనాభా లో భారతదేశం మొదటి స్థానంలో ఉందని, అనేక అంతర్జాతీయ, సాఫ్ట్వేర్ సంస్థలకు సీఈవోలుగా భారతీయులు ఉన్నారని కేంద్ర మంత్రి అన్నారు. సాఫ్ట్వేర్ రంగంలో, ఉత్పత్తి రంగంలో మన దేశం అభివృద్ధి పథంలో దూసుకు వెళ్తోంది. యువత మేధస్సు ద్వారా రానున్న రోజుల్లో ప్రపంచాన్ని శాసించేలా భారత్ తయారు కానుంది. స్టార్టప్ ఇండియా, స్టాండప్ ఇండియా వంటి కార్యక్రమాల ద్వారా యువతలోని పారిశ్రామిక నైపుణ్యాన్ని, వారు ఉపాధి కోసం వెతికే స్థితి నుంచి ఉపాధి కల్పించే దిశగా కేంద్ర ప్రభుత్వం కృషిచేస్తోంది. 2047 నాటికి మన దేశానికి స్వాతంత్ర్యం వచ్చి వందేండ్లు పూర్తవుతుంది. అప్పటి వరకు మన యువత వారి శక్తి యుక్తులను ఉపయోగించి భారత్ను ప్రపంచంలోనే అగ్రగ్రామిగా నిలబెట్టాలని శ్రీ కిషన్ రెడ్డి అన్నారు.
ప్రధానమంత్రి నరేంద్రమోదీ నేతృత్వంలోని కేంద్ర ప్రభుత్వం భారతదేశంలో పెట్టుబడులకు అనుకూలమైన వాతావరణాన్ని కల్పించడం కారణంగా దేశంలో మొత్తం వాణిజ్య ఎగుమతులు 2021-22లో 418 బిలియన్ డాలర్లకు పెరిగిందని శ్రీ కిషన్ రెడ్డి అన్నారు. నెలకు దాదాపు 35 బిలియన్ డాలర్ల వాణిజ్య ఎగుమతులు 2021-22లో నమోదయ్యాయి. ఇవి కాకుండా సేవల ఎగుమతులు దాదాపు 250 బిలియన్ డాలర్లకు పైగానే నమోదయ్యాయి. ఇవన్నీ కేంద్రం తీసుకొచ్చిన మేకిన్ ఇండియా కార్యక్రమం ద్వారానే సాధ్యమవుతున్నాయని కేంద్ర మంత్రి అన్నారు.
2014 కు ముందు దేశంలో 74 విమానాశ్రయాలుంటే ఇవాళ అవి 150 కి చేరాయని, 2025 నాటికి 225 విమానాశ్రయాలు సిద్ధం చేసే దిశగా ముందుకెళ్తున్నామని మంత్రి అన్నారు. 2014 లో 2% మొబైల్ ఫోన్లను ఉత్పత్తి చేసే వాళ్ళం, కానీ ఇప్పుడు ప్రపంచ అవసరాలకు తగినట్లుగా ఉత్పత్తి చేస్తున్నాం. పెట్టుబడులకు గమ్య స్థానంగా దేశంలోని ప్రతి నగరం మారుతోంది. ఆత్మ నిర్భర భారత్ కింద దేశం స్వావలంబన సాధిస్తోందని అన్నారు.
దేశానికి సేవ చేసే అధ్భుత భాగ్యం కొందరికే లభిస్తుందని, ఉద్యోగాలు పొందిన వారు అంకితభావంతో దేశం కోసం పని చేయాలి. దేశానికి సేవ చేసే అధ్భుత భాగ్యం ఉపయోగించుకొని దేశాభివృద్ధి లో భాగస్వాములు కావాలి అని కేంద్ర మంత్రి కిషన్ రెడ్డి అన్నారు.
9 జాతీయ బ్యాంక్ లు, డీఆర్డీవో, ఇండియన్ రైల్వే, డిఫెన్స్, ఆరోగ్య మరియు కుటుంబ సంక్షేమం, యూనివర్సిటీ ఆఫ్ హైదరాబాద్ సహా మొత్తం 22 శాఖల్లో ఉద్యోగాలు పొందిన 470 మందికి కేంద్ర మంత్రి ఈ సందర్భంగా నియామక పత్రాలు అందజేశారు.
ప్రధాన మంత్రి కార్యాలయం
తమిళనాడులోని తిరుపత్తూరు రోడ్డు ప్రమాదంలో ప్రాణ నష్టంపై ప్రధానమంత్రి సంతాపం
మృతుల కుటుంబాలకు ‘పిఎంఎన్ఆర్ఎఫ్’ నుంచి పరిహారం ప్రకటన
తమిళనాడులోని తిరుపత్తూరులో సంభవించిన రోడ్డు ప్రమాదంలో ప్రాణనష్టంపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ దుర్ఘటనలో మరణించినవారి కుటుంబాలకు ప్రధానమంత్రి జాతీయ సహాయ నిధి  నుంచి రూ.2 లక్షల వంతున, క్షతగాత్రులకు రూ.50,000 చొప్పున ఆయన పరిహారం ప్రకటించారు.
దీనిపై ప్రధానమంత్రి కార్యాలయం ‘ఎక్స్’ పోస్ట్ ద్వారా పంపిన సందేశంలో:
“తమిళనాడులోని తిరుపత్తూరులో జరిగిన రోడ్డు ప్రమాదంలో ప్రాణనష్టం సంభవించడంపై దిగ్భ్రాంతి కలిగించింది. ఈ దుర్ఘటనలో మరణించినవారి కుటుంబాలకు నా ప్రగాఢ సంతాపం తెలుపుతున్నాను. గాయపడిన వారంతా త్వరగా కోలుకోవాలని ఆ దైవాన్ని ప్రార్థిస్తున్నాను. మృతుల కుటుంబాలకు ప్రధానమంత్రి జాతీయ సహాయ నిధినుంచి రూ.2 లక్షల వంతున, క్షతగాత్రులకు రూ.50వేల చొప్పున పరిహారం అందజేయబడుతుంది: ప్రధానమంత్రి @narendramodi” అని ప్రధాని ప్రకటించినట్లు పేర్కొంది.
ప్రధాన మంత్రి కార్యాలయం
ఒబిసిలకు, ఆర్థికం గా బలహీనమైన వర్గాల వారికి వైద్య కోర్సుల లో రిజర్వేషన్ నుకల్పించడానికి ప్రభుత్వం నిర్ణయించడాన్ని ప్రశంసించిన ప్రధాన మంత్రి
అండర్ గ్రాడ్యుయేట్ మెడికల్/ డెంటల్ కోర్సులు, పోస్ట్ గ్రాడ్యుయేట్ మెడికల్/ డెంటల్ కోర్సుల కు ఉద్దేశించిన అఖిల భారత కోటా పథకం లో ఒబిసి లకు 27 శాతం రిజర్వేషను ను, ఆర్థికం గా బలహీనమైనటువంటి వర్గాల వారికి 10 శాతం రిజర్వేషను ను వర్తమాన విద్య సంవత్సరం నుంచి కల్పించాలని ప్రభుత్వం మహత్తర నిర్ణయాన్ని తీసుకోవడాన్ని ప్రధాన మంత్రి శ్రీ నరేంద్ర మోదీ పొగడారు.
‘‘అండర్ గ్రాడ్యుయేట్ మెడికల్/ డెంటల్ కోర్సులు, పోస్ట్ గ్రాడ్యుయేట్ మెడికల్/ డెంటల్ కోర్సుల కు ఉద్దేశించిన అఖిల భారత కోటా పథకం లో ఒబిసి లకు 27 శాతం రిజర్వేషను ను, ఆర్థికం గా బలహీనమైనటువంటి వర్గాల వారికి 10 శాతం రిజర్వేషను ను వర్తమాన విద్య సంవత్సరం నుంచి కల్పించాలని మా ప్రభుత్వం మహత్తర నిర్ణయాన్ని తీసుకొంది.
ఇది మన యువతీయువకులు ప్రతి సంవత్సరం లోనూ చక్కని అవకాశాల ను పొందడం లో వారికి ఎనలేని సహాయాన్ని అందించడం తో పాటు మన దేశం లో సామాజిక న్యాయానికి సంబంధించి ఒక సరికొత్త విశిష్ట నమూనా ను కూడా ఆవిష్కరించనుంది ’’ అని ప్రధాన మంత్రి పలు ట్వీట్ లలో పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
ప్రధానమంత్రి మన్ కి బాత్ 99వ సంచిక బ్రెయిలీ లిపిలో కూడా అందుబాటులోకి
దృష్టిలోపం ఉన్న విద్యార్థుల కోసం ఆధునిక ఏఐ కోర్సులను పరిచయం చేసిన
జాతీయ దివ్యాంగజన్ సాధికారత సంస్థ
డెహ్రాడూన్లో ఉన్న నేషనల్ ఇన్స్టిట్యూట్ ఫర్ ది ఎంపవర్మెంట్ ఆఫ్ పర్సన్స్ విత్ విజువల్ డిజేబిలిటీస్, సామాజిక న్యాయం, సాధికారత మంత్రిత్వ శాఖ క్రింద ఉంది. ఇది అత్యాధునిక బ్రెయిలీ ముద్రణాలయాన్ని కలిగి ఉంది. ఇది ప్రధాన మంత్రి నరేంద్ర మోడీ మన్ కీ బాత్ కార్యక్రమం బ్రెయిలీ వెర్షన్ను అందిస్తుంది. ఇన్స్టిట్యూట్ వివిధ మెటీరియల్లను బ్రెయిలీ లిపిలోకి మార్చడాన్ని కొనసాగిస్తుంది. బ్రెయిలీ ప్రెస్ ఇన్ఛార్జ్ ఎంఐ అహ్మద్ ఈ సమాచారాన్ని పంచుకున్నారు. ప్రెస్ కూడా వికలాంగుల కోసం ఓటరు జాబితా కార్డుల బ్రెయిలీ వెర్షన్లను రూపొందిస్తుంది. వికలాంగులను ఉద్ధరించడం, వారి విద్యను మెరుగుపరచడం మరియు వారి సామాజిక, ఆర్థిక మరియు మానసిక అభివృద్ధికి తోడ్పాటు అందించడం దీని ఉద్దేశ్యం. అదనంగా, ప్రెస్ మత గ్రంథాలు, విద్యా సంబంధ పుస్తకాలు వివిధ రచయితల రచనలను బ్రెయిలీ లిపిలోకి అనువదిస్తుంది.
దృష్టి లోపం ఉన్న వారి కోసం పుస్తకాలను ప్రచురించడంతో పాటు, ఈ సంస్థ వారి ఎదుగుదల కోసం సమగ్ర విద్యపై దృష్టి పెడుతుంది. ఏదేమైనప్పటికీ, ఒక వికలాంగుడికి ఉపాధ్యాయునిని కేటాయించినప్పుడు, అది తల్లిదండ్రులపై కూడా బాధ్యతను పెంచుతుంది. 4 మరియు 12 సంవత్సరాల మధ్య వయస్సు గల పిల్లలు, వారి తల్లిదండ్రులతో కలిసి, నేషనల్ ఇన్స్టిట్యూట్ ఫర్ ది ఎంపవర్మెంట్ ఆఫ్ విజువల్ డిజెబిలిటీ ఇంటర్వెన్షన్ కేంద్రంలో హాజరవుతారు. ఉపాధ్యాయులు ఈ విద్యార్థులకు వారి తల్లిదండ్రుల సమక్షంలో ప్రతిరోజూ బోధిస్తారు. వికలాంగులకు, అంధ విద్యార్థులకు బోధించడం ఒక సవాలుతో కూడుకున్న పని, ఎందుకంటే దృష్టి లోపం ఉన్న పిల్లలు సరైన కంటి చూపుతో పోరాడుతున్నారు.
నేషనల్ ఇన్స్టిట్యూట్ ఫర్ ది ఎంపవర్మెంట్ ఆఫ్ దివ్యాంగజన్ విద్యార్థులకు ఆర్టిఫిషియల్ ఇంటెలిజెన్స్ తో సహా ఆధునిక కోర్సులను అందిస్తోంది. ఈ సంవత్సరం నుండి, యువ అభ్యాసకుల కోసం ఏఐ కోర్సులను ప్రవేశపెట్టడానికి సన్నాహాలు జరిగాయి. ఆధునిక సాంకేతిక పరిజ్ఞానాన్ని అందిపుచ్చుకోవడం ద్వారా ఐటీ రంగంలో విద్యార్థుల పనితీరును మెరుగుపరచడం ఈ సంస్థ లక్ష్యం. ఏఐ యంత్రాలు, కంప్యూటర్ సిస్టమ్లు, నిపుణుల వ్యవస్థలు, స్పీచ్ రికగ్నిషన్, దృష్టి లోపం ఉన్నవారి కోసం పరికరాలు వంటి ప్రత్యేక ఏర్పాట్లు, నిర్దిష్ట ఏఐ అప్లికేషన్లలో వారి అభివృద్ధికి తోడ్పడేందుకు రూపొందించారు.